Diari Oficial de la Generalitat Valenciana


Sumari del DOGV 4200, del 28-02-2002 (2002/1434)

Notificació de la Resolució de 19.06.01, al senyor José Antonio Sorzano Escavy, i al Servei d'Explotació i Conservació de Ports.
--------------------------------------------------------------------------------------------------------------------------------

### Dades del document

Número de DOGV
:   4200

Data del DOGV
:   28-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1434


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 19.06.01, al senyor José Antonio Sorzano Escavy, i al Servei d'Explotació i Conservació de Ports. [2002/X1434]
  
Ja que no s'ha pogut notificar en l'últim domicili conegut per aquesta administració la Resolució del director del Centre de Desenvolupament Marítim, de 20 de novembre de 2001, per la qual es decreta el desballestament de l'embarcació Nayes, al port de Canet d'En Berenguer, i en la titularitat de la qual consta el senyor Antonio Sorzano Escavy, d'acord amb el que estableix l'article 59.4 de la Llei 30/92, de 26 de novembre, es fa públic el text íntegre de la citada resolució, perquè el present anunci servisca de notificació a l'interessat.
  
«Havent donat compte de l'expedient de referència, del qual resulten els següents:
  
Antecedents de fet
  
1) Seguits puntualment els tràmits preceptius, i davant l'incompliment dels requeriments efectuats pel titular de l'embarcació, amb data 16 de febrer de 1999 es va dictar la resolució del director general d'Obres Públiques en la qual es disposava: Ordenar al Servei d'Explotació i Conservació de Ports que procedisca a traure l'embarcació Nayes i a posar-la en terra, en els termes de l'article 107.1 de la Llei de Ports de l'Estat i de la Marina Mercant, i tenint en compte el que disposa l'informe de la Capitania Marítima amb data 17 de febrer de 1999.
  
2) La resolució va haver de ser notificada al Sr. Sorzano a través d'edictes, ja que ha sigut tornada la carta remesa a l'últim domicili conegut per aquesta administració, amb la indicació: ?se'n va anar sense deixar senyals».
  
3) Amb data 18 d'abril de 2000 es remet un informe del Servei d'Explotació i Conservació de Ports on s'indica: que l'embarcació Nayes, que es trobava afonada en les instal·lacions portuàries de Canet d'En Berenguer, ha estat reflotada i posada en sec.
  
4) No havent-se interessat el seu propietari ni cap altra persona per l'embarcació, i que aquesta roman al lloc on va ser reflotada, el 16 de febrer de 2001 es va sol·licitar un informe a Capitania Marítima sobre l'estat de l'embarcació i la valoració d'aquesta a l'efecte del seu desballestament.
  
5) El 4 de juny de 2001 es rep l'informe interessat, i el 7 de juny següent emet un informe el Servei d'Explotació i Conservació de Ports on s'indica que l'embarcació ofereix una imatge de total abandó i ruïna, que és un perill per a qualsevol usuari que s'hi acoste, així com que el valor residual de l'embarcació és superat amb escreix pels deutes que ha generat i continua generant aquesta (fins a la data, 1.753.688 PTA), i es proposa que se n'ordene la retirada de les instal·lacions portuàries.
  
6) En conseqüència, el 19 de juny de 2001 es dicta la resolució per la qual s'acorda:
  
«1) Requerir el senyor José Antonio Sorzano Escavy perquè procedisca a traslladar l'embarcació Nayes fora del port de Canet d'En Berenguer, en el termini de 15 dies des de la notificació de la present, amb l'advertiment que en cas d'incompliment per part d'aquest, es procedirà a la declaració d'abandó, i a l'execució subsidiària per l'administració, que decretarà el desballestament a costa de l'interessat, i seran a càrrec seu tant les despeses ocasionades per l'embarcació Nayes fins a la data com els generats per les operacions mencionades.
  
2) Notificar la present resolució al senyor José Antonio Sorzano Escavy en el seu domicili conegut, i cas de resultar fallida la notificació, en la forma disposada en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior».
  
Novament la resolució va haver de ser notificada per edictes, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, segons consta en l'expedient.
  
Transcorregut el termini concedit no s'ha complit l'ordre d'aquesta Administració, i l'embarcació roman al port de Canet d'En Berenguer en estat ruïnós segons resulta dels informes emesos.
  
Atés que l'article 108 de la Llei de Ports estableix que en les operacions de desballestament de vaixells, instal·lacions marítimes i material inservible s'exigirà prèviament l'informe vinculant del capità marítim, informe que ja ha sigut emés per a aquesta embarcació.
  
Atés que de conformitat amb el que disposa la Llei 60/62, de 24 de desembre, de Règim d'Auxili, Salvament, Remolcaments, Troballes i Extraccions Marítimes, en l'article 25: ?L'extracció de coses afonades dins dels ports espanyols es regirà per la legislació de ports?.
  
Atés que l'article 98 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, estableix que serà procedent l'execució subsidiària quan es tracte d'actes que, per no ser personalíssims, puguen ser realitzats per un subjecte diferent de l'obligat: ?en aquest cas les administracions públiques realitzaran l'acte, per si o a través de les persones que determinen, a costa de l'obligat?.
  
Fent ús de les atribucions que concedeix al director del Centre de Desenvolupament Marítim l'article 32 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
1) Declarar en estat d'abandó l'embarcació denominada Nayes, encallada en el port de Canet d'En Berenguer, en la titularitat de la qual consta el senyor José Antonio Sorzano Escavy.
  
2) Decretar el desballestament de l'embarcació Nayes, i, en conseqüència,
  
3) Ordenar al Servei d'Explotació i Conservació de Ports que procedisca a l'execució subsidiària de l'ordre de trasllat de l'embarcació Nayes fora del port de Canet d'En Berenguer, a costa de l'interessat, i seran a càrrec seu tant les despeses ocasionades per l'embarcació fins a la data com les generades per les operacions mencionades, a l'efecte de les quals es practicarà la liquidació corresponent per l'import final resultant.
  
4) Que es notifique aquesta resolució al senyor José Antonio Sorzano Escavy i al Servei d'Explotació i Conservació de Ports, a l'efecte del compliment del que disposa el punt anterior.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports en el termini d'un mes a partir de l'endemà de la notificació de la present.
  
València, 20 de novembre de 2001.- El director del Centre de Desenvolupament Marítim: Francisco Pérez López.
  
Conselleria de Obras Públicas,
  
Urbanismo y Transportes